Referat fra styremøte i OODK

Møtenummer: 8/2020

Dato: 18.06.2020

Kl.: 19.00

Sted: Aker Lås og Nøkkel, Brobekkveien 105

Tilstede: Marianne, Tone, Anette, Nadia, Anne (på telefon), Wenche, Tormod, Hege

Dagsorden:

**Sak 44/2020: Godkjenning av innkalling og dagsorden**

Nye saker til dagsorden tas opp under dette punktet.

* Vedtak: Innkalling og dagsorden for møtet godkjennes.

**Sak 45/2020: Saker vedtatt på styrets Facebook-side siden forrige styremøte**

* Referat fra styremøte 18.05.20 er godkjent
* Lydighetsgruppa har tilbudt seg å arrangere NM som et tiltak for å hjelpe NKK. Styret har godkjent det.
* Det er åpnet for egentrening på Brekke for agility og gjort endringer i treningsreglene vedrørende håndtering av utstyr. Godkjent av styret.

**Sak 46/2020: Svar på høring om agilityreglene, jf. tidligere sak. Frist 20. juni**

Kompetansegruppen for agility har utarbeidet forslag til revidert regelverk for agilitystevner. Tone og Annike har sett på disse og kommet med forslag til synspunkter. Høringssvarene må sendes inn senest 20.06.

* Vedtak: Forslag til høringssvar godkjennes. Tone sender inn til NKK.

**Sak 47/2020: Oppdatering av OODKs nettside**

Det trengs en gjennomgang og oppdatering av hele nettsiden. Karine Haugland vil bistå styret i dette arbeidet. Marianne orienterte om aktuelle oppdateringer. Styret sluttet seg til dette.

* Vedtak: Nettsiden oppdateres av Karine Haugland og Marianne.

**Sak 48/2020: e-postadresser/passord**

Anne Åbyholm Brodal har gjennomgått OODKs e-posteradresser og passord. Det er aktuelt å avslutte epostadresser som ikke brukes.

* Vedtak: Gamle passord oppdateres for 2020. E-post sendes ut til brukerne av e-postene med nytt passord. Passord endres 1.september. Anne lager forslag til nye passord. Saken videreføres til neste møte.

**Sak 49/2020: Treningsansvarlig for bruksgruppa**

Petter Johnsen har trukket seg som treningsansvarlig av helsemessige grunner. Styret må oppnevne en ny treningsansvarlig. Hege Torp legger fram forslag.

* Vedtak: Elizabeth Nordheggen tar over som treningsansvarlig for resten av året.

**Sak 50/2020: Status for arbeid med stevnehåndbøker.**

Det foreligger utkast til oppdaterte stevnehåndbøker for alle de fire grenene, Agility, Bruks, Lydighet og Rally. Utkastene er utarbeidet av nøkkelpersoner med kjennskap til grenene. Hege Torp har organisert arbeidet på tvers av grenene (se sak 68/2019 og sak 100/2019). Utkastene legges fram for styret for godkjenning, eventuelt etter mindre justeringer. De reviderte håndbøkene legges ut på OODKs hjemmeside. I en epost til styret fra Annike Høyseter Asserson gjøres styret oppmerksomme på at revidering av stevnehåndboka for agility vil måtte revideres igjen innen kort tid.

* Vedtak: Stevnehåndbøkene godkjennes som de foreligger, og styret tar høyde for at håndboka for agility må revideres igjen inne relativt kort tid. Tone gjør siste finpuss og legger de oppdaterte stevnehåndbøkene ut på OODKs nettside.

**Sak 51/2020: Støtte til NKK.**

Vi har mottatt mail fra noen medlemmer som ber styret vurdere spørsmålet om støtte til NKK på nytt før sommeren, ref. Sak 41/2020.

* Vedtak: Flertallet i styret ønsker å opprettholde vedtaket som ble gjort i mai. Dette vedtaket ble gjort på bakgrunn av den siste informasjonen vi hadde mottatt fra NKK, nemlig at NKK hadde reddet sin likviditet fram til oktober. Styret ønsker å understreke at det ikke er prinsipielt imot å gi støtte til NKK. Styret vurderer saken igjen på styremøte i august. Styret svarer medlemmene som har sendt epost om denne saken.

**Faste orienteringspunkter:**

* Antall medlemmer: 291
* Klubbaktiviteter
	+ Klubben ble 40 år i april. Dette bør markeres. Videreføres til neste møte. Ragnhild lager jubileumstidsskrift. Marianne følger opp dette.
* Økonomi
* Stevner
	+ 5/9 (Agility), 6/9 (Rally), 12-13/9 (NM), 19/9 (Bruks)
* Trening/kurs
	+ LP har kurs de tre siste tirsdagene og første i oktober
* Materiell/vedlikehold
	+ Hytta trenger et strøk til med maling. Videreføres til neste møte.
* Eventuelt
	+ Friluftslivets uke 15.-13.sept. 2020. Se vedlegg i Dropbox. Tatt til orientering.
	+ Innkalling til NKKs representantskapsmøte 28.-29.nov. 2020
		- Videreføres til neste styremøte.
	+ NKKs Dommerutdanningskomité (DUK) har vedtatt en ny midlertidig ordning for dispensasjon av eksteriørdommere. Tatt til orientering.
	+ Kontakt med dyrlege: Nyetablert dyrlege ved John Collets plass. Tormod tar kontakt og hører om mulig avtale.
	+ Styret har mottatt klager fordi det ble utdelt premier på klubbmesterskap i LP. Marianne har beklaget dette og meldt ifra til NKK og sportshund-komiteen. NKKs regler for premieutdeling ble endret før helgen 19.-21. Juni.